kalixlouiis/myanmar-wikipedia-corpus huggingface dataset:
RX-78F00 လို့အမည်ပေးထား​သော ထိုစက်ရုပ်ကြီးသည် ဂျပန်နိုင်ငံတွင် အန်နီမေးရှင်းကားထဲမှအရွယ်အစားအတိုင်း ဆောက်လုပ်ထားသော တတိယမြောက်စက်ရုပ်ဖြစ်သည်။
တိုကျိုဂန်းဒန်း​ဘေ့စ်တွင် ဆောက်လုပ်ထား​သော အခြားနှစ်ခုမှာ ၂၀၀၉ RX-78-2 နှင့် ၂၀၁၇ RX-0 တို့ဖြစ်သည်။
ကိုးကား ကဏ္ဍ:၂၀၂၀ နွေရာသီ အိုလံပစ် ကဏ္ဍ:Gundam။
ဂျပန်အမျိုးသားအားကစားကွင်း ()သည် ဂျပန်နိုင်ငံ၊ တိုကျိုမြို့ရှိ အမျိုးသားအားကစားကွင်းဖြစ်သည်။
ယခင်က အမျိုးသားအားကစားကွင်းအသစ်ဟု လူသိများသည်။
၂၀၂၀ နွေရာသီအိုလံပစ်ပြိုင်ပွဲနှင့် နွေရာသီပါရာလမ်းပစ်ပြိုင်ပွဲတို့အတွက် အဓိက အားကစားကွင်းဖြစ်သည်။
၁၉၆၄တိုကျိုအိုလံပစ်ကို လက်ခံကျင်းပခဲ့သည့် တိုကျိုအမျိုးသားအားကစားကွင်းကို ဖျက်သိမ်းခဲ့ကာ ယခုအားကစားကွင်းကို တည်ဆောက်ခဲ့ခြင်းဖြစ်သည်။
၂၀၁၆ခုနှစ်တွင် စတင်တည်ဆောက်ခဲ့ကာ ၂၀၁၉ခုနှစ်ကုန်ပိုင်းတွင် ပြီးစီးခဲ့သည်။
သမိုင်းကြောင်း တိုကျိုအနေဖြင့် ၂၀၂၀အိုလံပစ်ကို လက်ခံကျင်းပခွင့် ရရှိပြီးနောက် ယခင်အမျိုးသားအားကစားကွင်းကို အဆင့်မြှင့်တင်ခြင်း (သို့မဟုတ်) ပြန်လည်တည်ဆောက်ခြင်း ပြုလုပ်ရန် ဆွေးနွေးခဲ့ကြသည်။
၂၀၁၂ခုနှစ် ဖေဖော်ဝါရီလတွင် အားကစားကွင်းအဟောင်းကို ဖျက်သိမ်း၍ အသစ်ပြန်လည်တည်ဆောက်ရန် အတည်ပြုခဲ့သည်။
ဗိသုကာပညာရှင် Zaha Hadidမှ ဒီဇိုင်းရေးဆွဲခဲ့ကာ ကွင်းအဟောင်းကို ၂၀၁၅ခုနှစ်တွင် ဖျက်သိမ်းခဲ့သည်။
အားကစားကွင်းအသစ်ကို ၂၀၂၀ တိုကျိုအိုလံပစ်မစမီ ၁နှစ်ခန့်အလို ၂၀၁၉ခုနှစ် မတ်လတွင် ပြီးစီးရန် လျာထားခဲ့ကြသည်။
Dazzling re-design for 2019 World Cup final venueသို့သော် ၂၀၁၅ခုနှစ် မေလတွင် ဘဏ္ဍာရေး အခြေအနေအရ ကွင်း၏ဒီဇိုင်းပိုင်းကို ပြောင်းလဲခဲ့ရသည်။
မူလဒီဇိုင်းတွင်ပါဝင်သော ဖွင့်နိုင်ပိတ်နိုင်သည့် အမိုးအရှင်ကို ပယ်ဖျက်ခြင်း၊ တချို့သော ထိုင်ခုံများကို ယာယီထိုင်ခုံအနေဖြင့် အစားထိုးခြင်း စသည်ဖြင့် ပြင်ဆင်ခဲ့ကြသည်။
ထို့အပြင် ​မြေနေရာ ၇၁ဧကကို ၅၂ဧကအထိ လျှော့ချခဲ့သည်။
၂၀၁၅ခုနှစ် ဒီဇင်ဘာလတွင် Kuma and the Taisei Corporationကို ဒီဇိုင်းပိုင်းနှင့် ဆောက်လုပ်ရေးပိုင်းအတွက် ပြောင်းလဲဆောက်လုပ်စေခဲ့သည်။
၂၀၁၆ခုနှစ် ဒီဇင်ဘာလတွင် စတင်ဆောက်လုပ်ခဲ့ကြပြီး ၂၀၁၉ခုနှစ် နိုဝင်ဘာလတွင် နောက်ဆုံးထား ဆောက်လုပ်ရမည်ဖြစ်သည်။
၂၀၁၉ခုနှစ် နိုဝင်ဘာလ ၃၀ရက်နေ့တွင် ပြီးစီးခဲ့ကာ ၂၀၁၉ခုနှစ် ဒီဇင်ဘာ ၂၁ရက်နေ့တွင် ဖွင့်လှစ်ခဲ့သည်။
ကိုးကား ကဏ္ဍ:အမျိုးသား အားကစားကွင်းများ ကဏ္ဍ:ဂျပန်နိုင်ငံရှိ အဆောက်အအုံများ။
၂၀၀၈ အာဆီယံတက္ကသိုလ်များအားကစားပြိုင်ပွဲ () သည် အာဆီယံတက္ကသိုလ်များအကြား ကျင်းပသည့် ၁၄ကြိမ်မြောက် အားကစားပွဲတော်ဖြစ်သည်။
မလေးရှားနိုင်ငံ၊ ကွာလာလမ်ပူမြို့တွင် ၂၀၀၈ခုနှစ် ဒီဇင်ဘာလ ၁၁ရက်နေ့မှ ၂၁ရက်နေ့အထိ ကျင်းပခဲ့သည်။
မလေးရှားနိုင်ငံအနေဖြင့် ၁၉၈၄၊၁၉၉၃ခုနှစ် ပြိုင်ပွဲများပြီးနောက် တတိယအကြိမ်အဖြစ် လက်ခံကျင်းပခြင်းဖြစ်သည်။
နိုင်ငံအသီးသီးမှ ဝင်ရောက်ယှဉ်ပြိုင်သူ ၁၇၈၉ဦးရှိခဲ့ပြီး မလေးရှား၊ ဗီယက်နမ်နှင့် ထိုင်းနိုင်ငံတို့မှ ပထမ၊ဒုတိယနှင့် တတိယ ရရှိခဲ့သည်။
လက်ခံကျင်းပခြင်း အားကစားကွင်းများ ကွာလာလမ်ပူအပါအဝင် နေရာ၃နေရာတွင် အားကစားပွဲများ ကျင်းပခဲ့သည်။
ပြည်နယ် နေရာ အားကစားနည်းကွာလာလမ်ပူမလေးရှား အမျိုးသားအားကစားရုံစုဘူကစ်ဂျာလီ အမျိုးသားအားကစားကွင်းပြေးခုန်ပစ်၊ ဖွင့်ပွဲဘူကစ်ဂျာလီ အမျိုးသားရေကူးကန်ရေကူးပူထရာ အားကစားကွင်းပိတ်ပွဲမိသားစုပန်းခြံကမ်းခြေဘော်လီဘောအမျိုးသားဟော်ကီ အားကစားကွင်းဟော်ကီအခြားဘူကစ်ကီရာရာ အားကစားရုံစုNetball ကွာလာလမ်ပူ ကြက်တောင်အားကစားကွင်းကြက်တောင်MABA အားကစားကွင်းဘတ်စကက်ဘောမာလာယာတက္ကသိုလ်ပန်ကြပ်ဆီလတ်ဆီလန်ဂေါမလေးရှား အမျိုးသားတက္ကသိုလ်Danau Golf Clubဂေါက်သီးရိုက်Tun Abdul Razak Chancellor Hall ကရာတေးSquash Complexစကွက်ရှ်Gemilang Hallစားပွဲတင်တင်းနစ်Universiti Teknologi MARAအားကစားကွင်းရက်ဘီ (၇)အားကစားရုံစုပိုက်ကျော်ခြင်း အခြားပူထရာမလေးရှားတက္ကသိုလ်မြားပစ်Petronas Stadium Bangiဘောလုံး (အုပ်စုပွဲစဉ်များ)Maybank Stadium Bangiဘောလုံး (အုပ်စုပွဲစဉ်များမှလွဲ၍)ပန်နီစိုးနစ် အားကစားရုံစုဖူဆယ်Bayuemas Lawn Bowls Indoor StadiumLawn bowlsSubang အမျိုးသားသေနတ်ပစ်ကွင်းသေနတ်ပစ်Sunway Pyramidဘိုလင်းShah Alam City Council Hallရုံတွင်းဘော်လီဘောNegeri SembilanUniversiti Sains Islam Malaysiaတိုက်ကွမ်ဒို ပြိုင်ပွဲအထိမ်းအမှတ်များ အထိမ်းအမှတ်တံဆိပ် ၂၀၀၈ အာဆီယံတက္ကသိုလ်များအားကစားပြိုင်ပွဲ၏ အထိမ်းအမှတ်တံဆိပ်မှာ လူပုံစံ ရေးဆွဲထားသော အနီရောင်စုတ်ချက်ဖြစ်သည်။
ထိုပုံသည် အာဆီယံတက္ကသိုလ်အားကစားသမားများ၏ မြင့်မားသော စိတ်ဓာတ်၊စွမ်းရည်၊ ထည်ဝါမှု၊ အောင်နိုင်ခြင်းတို့ကို ကိုယ်စားပြုကာ ကြယ်အဝါရောင်မှာ အားကစားသမားများ၏ ရည်မှန်းချက်ကို ဖော်ပြသည်။
အထိမ်းအမှတ်လာဘ်ကောင် ၂၀၀၈ အာဆီယံတက္ကသိုလ်များအားကစားပြိုင်ပွဲ၏ အထိမ်းအမှတ်လာဘ်ကောင်မှာ A1 Angkasawanဖြစ်ကာ ရင်းနီးဖော်ရွေမှု၊ သန်မာမှုတို့ကို ဖော်ဆောင်သည်။
ပွဲများနှင့်အားကစား ပါဝင်သောနိုင်ငံများ မြန်မာနိုင်ငံမှလွဲ၍ ကျန်အဖွဲ့ဝင်များ ပါဝင်ယှဉ်ပြိုင်ခဲ့သည်။
ဆုတံဆိပ်ဇယား ဆုတံဆိပ်ဇယား Key အိမ်ရှင်နိုင်ငံ ၁ * ၉၀ ၇၉ ၄၇ ၂၁၆၂ ၄၅ ၂၈ ၂၃ ၉၆၃ ၃၂ ၂၉ ၅၉ ၁၂၀၄ ၂၈ ၅၂ ၄၈ ၁၂၈၅ ၁၈ ၁၆ ၃၉ ၇၃၆ ၈ ၁၂ ၂၁ ၄၁၇ ၁ ၂ ၃ ၆၈ ၀ ၁ ၉ ၁၀၉ ၀ ၀ ၂ ၂၁၀ ၀ ၀ ၁ ၁Total (10 NPCs) ၂၂၂ ၂၁၉ ၂၅၂ ၆၉၃ ကိုးကား ကဏ္ဍ:အာဆီယံတက္ကသိုလ်များ အားကစားပြိုင်ပွဲ။
၂၀၂၀ ပြည့်နှစ်က ကိုးကြိမ်မြောက် နိုင်ငံတော်ကောင်စီ အစည်းအဝေး ကျင်းပစဉ် ကိုရီးယားသမ္မတနိုင်ငံ နိုင်ငံတော်ကောင်စီ (ဟန်းဂု: 국무회의; ဟန်းဂျာ: 國務會議; အတိုကောက်အားဖြင့် SC-ROK) သည် တောင်ကိုရီးယားနိုင်ငံ၏ အဓိက အုပ်ချုပ်ရေးအဖွဲ့ဖြစ်သည်။
ဝန်ကြီးဌာနများမှာ အုပ်ချုပ်ရေးအဖွဲ့၏ အရေးပါဆုံး အစိတ်အပိုင်းဖြစ်သည်။
အဖွဲ့ဝင်များ ကိုးကြိမ်မြောက် နိုင်ငံတော်ကောင်စီ အစည်းအဝေးတွင် ကောင်စီဥက္ကဋ္ဌ သမ္မတမွန်းဂျယ်အင်း မိန့်ခွန်းပြောကြားစဉ် ၂၀၁၈ ဇွန်လတွင် ဝန်ကြီးဌာန ၂၃ ခု၊ အာဏာပိုင်အဖွဲ့အစည်း ၁၇ ခု၊ ဘုတ်အဖွဲ့ ၂ ခု၊ ရုံး ၄ ခု၊ ကော်မတီ ၆ ခု ရှိသည်။
နိုင်ငံတော်ကောင်စီတွင် အမျိုးသားညီလာခံ (လွှတ်တော်) က ခန့်အပ်သော ဝန်ကြီး ၁၈ ဦး၊ ဝန်ကြီးချုပ်၊ သမ္မတတို့ ပါဝင်သည်။
သမ္မတသည် ကောင်စီဥက္ကဋ္ဌဖြစ်ပြီး၊ ဝန်ကြီးချုပ်မှာ ဒုတိယဥက္ကဋ္ဌဖြစ်သည်။
Government Organization Act (정부조직법) Art. 12 (Promulgation No. 14839, Last amended 2017-07-26). https://elaw.klri.re.kr/eng_service/lawView.do?hseq=44197&lang=ENG အောက်ပါပုဂ္ဂိုလ်များသည် ကောင်စီဝင်မဟုတ်သဖြင့် မဲပေးခွင့်မရှိသော်လည်း ကောင်စီအစည်းအဝေးများသို့ တက်ရောက်နိုင်ပြီး မိန့်ခွန်းပြောကြားနိုင်သည်။
대한민국 국무회의 규정 제8조 သမ္မတရုံး အတွင်းရေးမှူးချုပ်၊ အမျိုးသားလုံခြုံရေးရုံး ညွှန်ကြားရေးမှူး၊ မူဝါဒပိုင်းဆိုင်ရာ သမ္မတရုံး အတွင်းရေးမှူးချုပ်၊ အစိုးရမူဝါဒချမှတ်ရေးရုံးဝန်ကြီး၊ ဝန်ထမ်းရေးရာဝန်ကြီး၊ စစ်မှုထမ်းဟောင်းရေးရာဝန်ကြီး၊ ဥပဒေပြုရေးဝန်ကြီး၊ အစားအသောက်နှင့် ဆေးဝါးလုံခြုံရေးဝန်ကြီး၊ တရားသော ကုန်သွယ်ရေးကော်မရှင် ဥက္ကဋ္ဌ၊ ဘဏ္ဍာရေးဝန်ဆောင်မှုကော်မရှင် ဥက္ကဋ္ဌ၊ သိပ္ပံနှင့်နည်းပညာ ဒုဝန်ကြီး၊ ကုန်သွယ်ရေးဝန်ကြီး၊ ဆိုးလ်မြို့တော်ဝန်။
ဆိုးလ်မြို့တော်ဝန်သည် ဗဟိုအစိုးရနှင့် တိုက်ရိုက်မသက်ဆိုင်သော်လည်း ဆိုးလ်မြို့သည် အထူးမြို့တော်ဖြစ်သဖြင့် ကတ်ဘိနက်အဖွဲ့ဝင်အဆင့်ရှိ တစ်ဦတည်းသော မြို့တော်ဝန်ဖြစ်သည်။
Office Incumbent Partyသမ္မတမွန်းဂျယ်အင်းဒီမိုကရက်ဝန်ကြီးချုပ်​ဂျောင်ဆဲဂယွန်းဒီမိုကရက်ဒုတိယဝန်ကြီးချုပ် (စီးပွားရေး)၊ စီးပွားရေးနှင့်ဘဏ္ဍာရေးဝန်ကြီးဟုန်းနမ်ဂီတစ်သီးပုဂ္ဂလဒုတိယဝန်ကြီးချုပ် (လူမှုရေး)၊ ပညာရေးဝန်ကြီးယူအွန်းဟယ်ဒီမိုကရက်သိပ္ပံနှင့်နည်းပညာဝန်ကြီးချွဲဂီယောင်းတစ်သီးပုဂ္ဂလနိုင်ငံခြားရေးဝန်ကြီးဂျောင်အွီယုံးတစ်သီးပုဂ္ဂလပြန်လည်ပေါင်းစည်းရေးဝန်ကြီးလီအင်းယောင်းဒီမိုကရက်တရားရေးဝန်ကြီးဘတ်ဘောမ်းဂယဲဒီမိုကရက်အမျိုးသားကာကွယ်ရေးဝန်ကြီးဆောဝုတစ်သီးပုဂ္ဂလပြည်ထဲရေးနှင့်လုံခြုံရေးဝန်ကြီးဂျောန်းဟယ်ချောလ်ဒီမိုကရက်ယဉ်ကျေးမှု၊ အားကစားနှင့် ခရီးသွားလာရေးဝန်ကြီးဟွမ်ဟီးဒီမိုကရက်စိုက်ပျိုးရေး၊ အစားအသောက်နှင့် ကျေးလက်ဒေသဝန်ကြီးဂင်ဟျောန်းဆူတစ်သီးပုဂ္ဂလကုန်သွယ်ရေး၊ စက်မှုနှင့် စွမ်းအင်ဝန်ကြီးဆောင်းယွန်းမိုတစ်သီးပုဂ္ဂလကျန်းမာရေးနှင့်လူမှုဖူလုံရေးဝန်ကြီးဂွေါန်းဒေါ့ချောလ်တစ်သီးပုဂ္ဂလသဘာဝပတ်ဝန်းကျင်ဝန်ကြီးဟန်ဂျောင်အယ်ဒီမိုကရက်အလုပ်အကိုင်နှင့်အလုပ်သမားဝန်ကြီးလီဂျယ်ဂပ်တစ်သီးပုဂ္ဂလဂျန်ဒါတန်းတူညီမျှမှုနှင့်မိသားစုဝန်ကြီးဂျောင်ယောင်းအယ်တစ်သီးပုဂ္ဂလနယ်မြေ၊ အခြေခံအဆောက်အအုံနှင့် သယ်ယူပို့ဆောင်ရေးဝန်ကြီးဗြောန်းချန်ဟွမ်တစ်သီးပုဂ္ဂလသမုဒ္ဒရာနှင့်ငါးလုပ်ငန်းဝန်ကြီးမွန်းဆောင်းဟျော့တစ်သီးပုဂ္ဂလအသေးစား၊ အလတ်စားနှင့် လုပ်ငန်းသစ်ဝန်ကြီးဂွေါန်းချီးလ်ဆွန်းဒီမိုကရက် ကိုးကား ကဏ္ဍ:တောင်ကိုရီးယားနိုင်ငံ၏ အုပ်ချုပ်ရေး။
thumb|ဆယ်ဂျုံးမြို့ရှိပညာရေးဝန်ကြီးဌာန ရုံးချုပ် ကိုရီးယားသမ္မတနိုင်ငံ၏ ပညာရေးဝန်ကြီးဌာနကို ၂၀၁၃ ခုနှစ် မတ်လ ၁၃ ရက်တွင် စတင်ဖွဲ့စည်းခဲ့သည်။
ဒေသဆိုင်ရာ ပညာရေးရုံး ၁၇ ခုလည်း ရှိသေးပြီး၊ အကြီးအကဲများကို ဒေသတွင်းရွေးကောက်ပွဲများမှတစ်ဆင့် ရွေးကောက်တင်မြှောက်ကြသည်။
ရုံးချုပ်မှာ ယခင်က ဂျုံးနိုခရိုင်တွင် တည်ရှိခဲ့သော်လည်း"Location ." () Ministry of Education (South Korea). Retrieved on January 1, 2014. "Address : (339-012) 408 Galmae-ro, Sejong, Republic of Korea" ယခုအခါ ဆယ်ဂျုံးဒေသ အစိုးရအဆောက်အအုံတွင် တည်ရှိသည်။
"Contact Info." (Archive) The Globe Program. Retrieved on January 1, 2013. "Ministry of Education & Human Resources Development Central Government Complex, 77-6 Sejong-no, Jongno-gu Seoul, 110-760 South Korea" ကိုးကား ပြင်ပလင့်ခ်များ Ministry of Education Ministry of Education ကဏ္ဍ:တောင်ကိုရီးယားနိုင်ငံ၏ ဝန်ကြီးဌာနများ ကဏ္ဍ:တောင်ကိုရီးယားနိုင်ငံ၏ ပညာရေး။
တံခွန်တိုင်ကျေးရွာအုပ်စု သည် စစ်ကိုင်းတိုင်းဒေသကြီး၊ ရွှေဘိုခရိုင်၊ ရွှေဘိုမြို့နယ်၊ တံခွန်တိုင်ကျေးရွာအုပ်စု၌ တည်ရှိသည်။
တံခွန်တိုင်ကျေးရွာအုပ်စုတွင် စုစုပေါင်း ကျေးရွာ သုံးခု ပါဝင်သည်။
ထိုကျေးရွာ သုံးခုမှာ တံခွန်တိုင်ကျေးရွာ၊ ညောင်ရင်းကုန်း ကျေးရွာ နှင့် ရွှေကူ ကျေးရွာတို့ဖြစ်ကြသည်။
တံခွန်တိုင်ကျေးရွာအုပ်စုတွင် ၂၀၁၄ ခုနှစ် သန်းခေါင်စာရင်းအရ အိမ်ထောင်စု ၂၈၄ စု၊ လူဦးရေ ၁၂၀၈ ဦး (ကျား ၅၆၂၊ မ ၆၄၆) ရှိသည်။
ကဏ္ဍ:ရွှေဘိုမြို့နယ်ရှိ ရွာများ။
NASA picture of the Heinze River mouth. The northernmost Heinze Islands can be discerned in the lower left corner ဟိန်းဇံမြစ် သည် မြန်မာနိုင်ငံတွင် တည်ရှိသည့် မြစ်တစ်ခု ဖြစ်သည်။
ဤမြစ်သည် တနင်္သာရီတောင်တန်းများမှ စတင်ဖြစ်တည်လာခဲ့ပြီး တနင်္သာရီကမ်းရိုးတန်း၌ ကပ္ပလီပင်လယ်အတွင်းသို့ စီးဝင်ကာ အဆုံးသတ်သွားသည်။
ဟိန်းဇံကျွန်းများသည် သေးငယ်သည့်ကျွန်းစုတစ်ခုဖြစ်ပြီး ဟိန်းဇံမြစ်၏ မြစ်ဝမှ SSW ၂၅ ကီလိုမီတာအကွာတွင် တည်ရှိသည်။
Prostar Sailing Directions 2005 India & Bay of Bengal Enroute By National Geospatial-intelligence Agency ပြင်ပလင့်များ Yadana gas Development Project - Wharf construction Yadana gas Development Project - Bridge construction ကိုးကား ကဏ္ဍ:မြန်မာနိုင်ငံရှိ မြစ်များ။
နမ့်ပန်မြစ် ("ပန့်မြစ်" ဟုလည်း သိကြ) သည် မြန်မာနိုင်ငံအရှေ့ပိုင်း၊ ရှမ်းပြည်နယ်ရှိ အဓိက မြစ်တစ်စင်း ဖြစ်သည်။
ဤမြစ်သည် သံလွင်မြစ်၏ မြစ်လက်တက်တစ်ခု ဖြစ်သည်။
မြစ်ရေစီးကြောင်း Pangkyehtu ၏ အရှေ့မြောက်ဘက်ရှိ တောင်တန်းများမှ စတင်ကာ ဤမြစ်သည် ဖြစ်ပေါ်လာခဲ့သသည်။
၎င်းမြစ်သည် Kunhing မြို့သို့ စီးဝင်သည်။
Current Status of Dam Projects on Burma’s Salween River နမ့်ပန်မြစ်သည် သံလွန်မြစ်နှင့် Na-hkilek ရွာ၏ လက်ယာဘက်၊ တည်နေရာ 20°57′18″N 98°30′01″E တွင် ပင်လယ်ရေမျက်နှာပြင်အထက် ၂၄၀ မီတာ (၇၉၀ ပေ) တွင် တွေ့ဆုံသည်။
ပြင်ပလင့်များ The Salween River ကိုးကား ကဏ္ဍ:မြန်မာနိုင်ငံရှိ မြစ်များ။
တန့်မြစ် သို့မဟုတ် နမ်တန့်မြစ် သည် မြန်မာနိုင်ငံအရှေ့ပိုင်း ရှမ်းပြည်နယ်တွင် တည်ရှိသည့် မြစ်တစ်စင်းဖြစ်သည်။
သံလွင်မြစ်၏ မြစ်လက်တက်တစ်ခု ဖြစ်သည်။
FAO - Salween Basin မြစ်ရေစီးဆင်းမှု ဤမြစ်သည် Mongkung ၏ မြောက်ဘက် ရှမ်းတောင်တန်းများမှ စတင်ဖြစ်ပေါ်လာကာ အရှေ့ဘက်သို့ စီးဆင်းပြီးနောက်တွင် တောင်ကဘက်သို့ ဆက်လက်စီးဆင်းကာ Kawnlang, Namsang နှင့် လင်းခေး စသည့်မြို့များကို ဖြတ်သန်းသွားသည်။
Langhko ဒေသရှိ မြစ်၏ အနက်ပိုင်းနေရာကို နမ်တန့်မြောင်း ဟု ခေါ်ကြသည်။
၎င်းနေရာသည် ၁၉၀၆ ခုနှစ် မတိုင်မီကတည်းက ရှိခဲ့သည်။
တန့်မြစ်သည် သံလွင်မြစ်နှင့် လင်းခေးခရိုင်ရှိ Ta - hsopteng ရွာ၏ လက်ယာဘက်ခြမ်းတွင် ဆုံတွေ့သည်။
သမိုင်း တန့်မြစ်ကို ရှမ်းလူမျိုးတို့၏ ရိုးရာပုံပြင်ဖြစ်သည့် 'နန်းဦးပြင်နှင့် ခွန်ဆန်လော' တွင် ထပ်ခါတလဲလဲ ဖော်ပြထားသည်ကို တွေ့ရသည်။
၎င်းတို့သည် သမိုင်းဒဏ္ဍာရီများအရ ကျိုင်းတုံ ဇာတိဖြစ်ကြသည်။
အခြားနေရာများ၌မူ ထိုနေရာသည် ခွန်ဆန်လော က နန်းဦးပြင် နှင့် ပထမဆုံးအကြိမ် တွေ့ဆုံခဲ့သည့်နေရာဖြစ်သည်ဟု ဆိုထားသည်။
မြစ်ကမ်းနားတွင် နန်းဦးပြင်သည် သေဆုံးနေပြီဖြစ်သည့် သားငယ်လေးတစ်ဦးကို ဖွားမြင်ခဲ့သည်။
သူမသည် ကလေးငယ်၏ သေဆုံးခန္ဓာအား မြစ်ထဲသို့ ပစ်ချလိုက်ပါက ငါးအဖြစ်သို့ ပြောင်းလဲသွားမည် ဖြစ်သဖြင့် မပစ်ချလိုသဖြင့် ငိုကြွေးမြည်တမ်းခဲ့သည်။
Gerry Abbot ed. The Folk-Tales of Burma: An Introduction. p. 350 ပြင်ပလင့်များ The Salween River Maplandia World Gazetteer Teng River - The British Library - India Office Select Materials Teng ferry, Laihka ကိုးကား ကဏ္ဍ:မြန်မာနိုင်ငံရှိ မြစ်များ။
ပိုင်မြစ် သည် ထိုင်းနိုင်ငံ၊ မယ်ဟောင်ဆောင်စီရင်စု၊ ပိုင်ခရိုင်၊ Daen Lao တောင်တန်းများမှ စတင်မြစ်ဖျားခံ ဖြစ်တည်လာသည့် မြစ်တစ်စင်း ဖြစ်သည်။
မြစ်သည် ပထမဆုံး မြောက်ဘက်မှ တောင်ဘက်သို့ ဦးတည်ကာ စီးဆင်းပြီး ထို့နောက်တွင် အရှေ့မှ အနောက်သို့ စီးဆင်းကာ Mueang Mae Hong Son ခရိုင် သို့ စီးဝင်သည်။
ထို့နောက်တွင် ထိုင်း - မြန်မာနယ်စပ်ကို ဖြတ်သန်းသွားသည်။
ကယားပြည်နယ်ရှိ သံလွင်မြစ်သည် ဤမြစ်၏ မြစ်လက်တက်တစ်ခု ဖြစ်သည်။
ဤမြစ်သည် ၁၈၀ ကီလိုမီတာ (၁၁၀ မိုင်) ရှည်လျားသည်။
ဤမြစ်၏ အမည်သည် လန်နဘာသာစကားဖြင့် "ဆင်ထီး" ဟု အဓိပ္ပာယ်ရသည်။
ထိုင်းဘာသာစကားဖြင့် "ပလိုင်" ဟူ၍ ဖြစ်သည်။
ဖြစ်စဉ်ဇာတ်လမ်းမှာ ၁၄၇၇ ခုနှစ်တွင် ဘုရင် Tilokaraj သည် လန်နဘုရင့်နိုင်ငံ၏ အုပ်ချုပ်သူမင်း ဖြစ်သည်။
သူ၏ သူ၏တစ်ဝမ်းကွဲတော်စပ်သူမင်းသား Si Chaiya အား Ban Don ကို တိုက်ခိုက်ရန် အမိန့်ပေးခဲ့သည်။
ထိုအချိန်တွင် သူ၏ ဆင်ဖြူတစ်ကောင်သည် ထွက်ပြေးသွားသည့်အတွက် မြစ်ထဲတွင် ရေဖြတ်ကူးနေသည့် သူ၏ ဆင်ကို ပြန်လည်ရှာဖွေရန် စစ်သည်များကို စေခိုင်းခဲ့သည်။
ပိုင်မြစ်သည် ဖောင်စီးခြင်းအတွက် ထင်ရှားသည်။
မြစ်ထဲတွင် လျင်မြန်စွာ ရေစီးမှုသည် နိုင်ငံတကာ မြစ်ရေဆိုင်ရာအခက်အခဲစကေးတိုင်းတာချက်အရ အဆင့် ၁ မှ အဆင့် ၄ အထိ ရှိသည်။
၂၀၀၉ ခုနှစ်တွင် ဒတ်ချ်လူမျိုးခရီးသွား အသက် ၂၆ နှစ်အရွယ် Susan van Amerom သည် PVC လှေပေါ်မှ ပြုတ်ကြကာ ထိခိုက်ဒဏ်ရာရ၍ ပိုင်မြစ်ထဲတွင် သေဆုံးခဲ့သည်။
ပိုင်မြစ်မှနေ၍ တောင်တန်းသစ်တောများ၏ လှပသည့်ရှုခင်းများကို ကြည့်ရှုခံစားနိုင်သည်။
ခရီးသွားလာသူများသည် တိတ်ဆိတ်သည့် ကမ်းခြေနေရာများတွင် စခန်းချကာ နေထိုင်ကြသည်။
ပြင်ပလင့်များ Pai River in Mae Hong Son A New Cyprinid Fish, Hampala salweenensis, from the Mae Pai River Huai Nam Dang National Park ကိုးကား ကဏ္ဍ:ထိုင်းနိုင်ငံရှိ မြစ်များ။
စိုင်ဖူမူလက်ကန် () သည် နရန်မြို့အနီး စိုင်ဖူမူလက်အမျိုးသားတွင် တည်ရှိသည့် တောင်တန်းများတွင် တည်ရှိသည့် ရေကန်တစ်ခု ဖြစ်သည်။
ဤကန်သည် ပင်လယ်ရေမျက်နှာပြင်အထက် ၃၂၂၄ မီတာ (၁၀၅၇၈ ပေ) တွင် တည်ရှိသည်။
ဤကန်သည် သစ်ပင်များ ရှင်သန်ပေါက်ရောက်နိုင်သည့် အမြင့်တွင် တည်ရှိပြီး ပါကစ္စတန်နိုင်ငံ၏ အမြင့်ဆုံး ရေကန်တစ်ခု ဖြစ်သည်။
တည်နေရာ thumb|The road to the lake traverses the mountains of the Kaghan Valley ကာဂန်ချိုင့်ဝှမ်းရှိ တောင်တန်းများကို ဖြတ်သန်းကာ စိုင်ဖူမူလက်ရေကန်သို့ သွားရသည်။
ဤကန်သည် နရန်မြို့၏ မြောက်ဘက် ၉ ကီလိုမီတာခန့် (၅.၆ မိုင်) အကွာ၊ Khyber Pakhtunkhwa စီရင်စု၏ Mansehra ခရိုင်တွင် တည်ရှိသည်။
Malika Parbatသည် ကန်အနီးတွင် တည်ရှိသည့် ချိုင့်ဝှမ်းတွင် တည်ရှိသည့် အမြင့်ဆုံးတောင်ထိပ် ဖြစ်သည်။
ကန်သို့ နွေရာသီတွင် အနီးအနားရှိ မြို့ဖြစ်သည့် နရန်မြို့မှ သွားရောက်နိုင်သည်။
ဆောင်းရာသီတွင် နှင်းများပြင်းထန်စွာကျဆင်းပြီး မြေပြိုမှုများသည် ကန်နှင့် အခြားဒေသများတွင် ဖြစ်လေ့ရှိသဖြင့် သွားလာမှုကို ကန့်သတ်ထားသည်။
ရုပ်ပိုင်းသွင်ပြင်ဆိုင်ရာ 600px|thumbnail|center|Saif-ul-Muluk panorama in spring ရုပ်ပုံများ အောက်ပါရုပ်ပုံများနှင့် ပတ်သက်သည့် ဖော်ပြချက်များကို သိရှိနိုင်ရန် Hover (အပေါ်သို့ရွှေ့) သို့မဟုတ် ကလစ်နှိပ်ပါ။
ပြင်ပလင့်များ About Saiful Malook Lake PTDC Official website Kaghan Valley & Lake Saiful Muluk - Pictures Full text of the fairytale associated with the lake. ကိုးကား ကဏ္ဍ:ပါကစ္စတန်နိုင်ငံရှိ ရေကန်များ။
ဦးလှရွှေ (၁၉၃၆ - ၂၀၂၁) သည် မြန်မာနိုင်ငံသား နိုင်ငံရေးလှုပ်ရှားသူ၊ စာရေးသူနှင့် နိုင်ငံရေးအကျဉ်းသားဟောင်းဖြစ်သည်။
တကသမှထုတ်သော အိုးဝေမဂ္ဂဇင်း၏ နောက်ဆုံးအယ်ဒီတာအဖြစ် တာဝန်ယူခဲ့၏။
ခြောက်ထောင်ပြန် လှရွှေမှာ ထောင်သက် ၂၅ နှစ်နီးပါးရှိခဲ့ပြီး သက်တမ်း၏ သုံးပုံတပုံကို ထောင်တွင်း၌ ဖြတ်သန်းခဲ့သူဟု ဆိုနိုင်သည်။
ငယ်ဘဝနှင့်ပညာရေး ၁၉၃၆ ခုတွင် ဧရာဝတီတိုင်း ဘိုကလေးနယ်တွင် မွေးသည်။
သတ္တမတန်းကပင် လက်ဝဲစာပေများနှင့်ရင်းနှီးခဲ့သည်။
အထက်တန်းကျောင်းသားဘဝတွင် ကျောင်းသားသမဂ္ဂတွင် ပါဝင်သည်။
၁၉၅၆-၅၇ ပညာသင်နှစ်တွင် အထက်တန်းအောင်သည်။
ထီးတန်းကောလိပ် (ယခု ကြည့်မြင်တိုင် အထက ၂) သို့ တက်သည်။
ပြည်တွင်းလေကြောင်းပို့ဆောင်ရေး နေ့စားဝန်ထမ်း၊ အလွတ်ပညာသင်ကျောင်း ဆရာ၊ တကသဆိုင် တာဝန်ခံအရောင်းစာရေး တို့အဖြစ် လုပ်ကိုင်ကာ တဖက်တလမ်းမှ ဝင်ငွေရှာပြီး ကျောင်းသားလှုပ်ရှားမှုများတွင် ပါဝင်သည်။
"ကွယ်လွန်သူ ကျောင်းသားခေါင်းဆောင်ဟောင်း ဦးလှရွှေ၏ ဘ၀ကောက်ကြောင်း"။
ဧရာဝတီ သတင်းဌာန။
၂၀၂၁ ဇူလိုင် ၁၆။
နိုင်ငံရေးလှုပ်ရှားမှု ပထမအကြိမ် ထောင်ကျခြင်း ၁၉၅၉ ဘိုကလေးတွင် ကျင်းပသည့် ဖျာပုံခရိုင် ကျောင်းသားသမဂ္ဂညီလာခံအတွက် ပုဒ်မ ၅/ည ဖြင့် ၆ လမျှ အဖမ်းခံရသည်။
၁၉၆၀ ဆဋ္ဌမအကြိမ်မြောက် ဗမာနိုင်ငံလုံးဆိုင်ရာကျောင်းသားများသမဂ္ဂ (ဗကသ) ညီလာခံတွင် ဗဟိုအမှုဆောင်အဖြစ် အရွေးခံရ ခရိုင်ကျောင်းသားသမဂ္ဂ အတွင်းရေးမှူးဖြစ်လာသည်။
၁၉၆၀-၆၁ ပညာသင်နှစ်တွင် တက္ကသိုလ်ကျောင်းသားများသမဂ္ဂ (တကသ) အမှုဆောင်အဖွဲ့မှ လှရွှေကို အိုးဝေမဂ္ဂဇင်း တာဝန်ခံအယ်ဒီတာအဖြစ် ခန့်သည်။
၁၉၆၁-၆၂ ကာလ၌ တကသအမှုဆောင်အဖွဲ့တွင် အတွင်းရေးမှူးဖြစ်လာခဲ့၏။
၆၁-၆၂ ကာလ၌ ဝိဇ္ဇာတန်းမှ အောင်ပြီး ဥပဒေဘွဲ့ဆက်တက်စဉ် ဇူလိုင် ၇ အရေးအခင်းတွင် ပါဝင်မှုကြောင့် အစိုးရမှ လိုက်ဖမ်းသဖြင့် ကျောင်းသားဘဝကို စွန့်ရသည်။
အောင်သာအမည်ဖြင့် မြေအောက်တော်လှန်ရေးတွင် ပါဝင်ခဲ့သည်။
ဒုတိယအကြိမ် ထောင်ကျခြင်း ၁၉၆၃ ခု၊ ဇွန်လတွင် ပြည်တွင်းငြိမ်းချမ်းရေးဆွေးနွေးရန် ဗမာပြည်ကွန်မြူနစ်ပါတီ (ဗကပ) အပါအဝင် လက်နက်ကိုင်အဖွဲ့အစည်းအားလုံးကို တော်လှန်ရေးကောင်စီက အထွေထွေလွတ်ငြိမ်းချမ်းသာခွင့်ထုတ်ကာ မြို့ပေါ်ခေါ်သည်။
သို့ဖြင့် လှရွှေအပါအဝင် ကျောင်းသားခေါင်းဆောင်များ ပြန်ရောက်လာသည်။
ဆွေးနွေးပွဲပျက်သည်နောက် စစ်တပ်မှ လိုက်ဖမ်းပြန်ရာ မိသားစုကိုစွန့်၍ တောတွင်းသို့ ပြန်ရသည်။
မြစ်ဝကျွန်းပေါ်ဒေသ ဖျာပုံခရိုင်တွင် ဗကပဦးဆောင်မှုဖြင့် လက်နက်ကိုင်တော်လှန်ရေးကို ၉ နှစ်ကြာ ပါဝင်ခဲ့ပြီး ထိုကာလ၌ ဇနီးဖြစ်သူ ခင်မာအေးကိုလည်း လက်နက်ကိုင်များဖြင့်ဆက်သွယ်သည်ဟူသော အကြောင်းပြချက်ဖြင့် စစ်ဘက်ထောက်လှမ်းရေးမှ ဖမ်းဆီးသည်။
၃ နှစ်အကြာ ၁၉၇၀ ပြည့်မှ ပြန်လွတ်သည်။
၁၉၆၉ ခု ရွှေလဝင်းစစ်ဆင်ရေးဖြင့် တပ်မတော်မှ ထိုးစစ်ဆင်ရာ လှရွှေအပါအဝင် ဗကပတပ်များ ဘိုကလေးမြို့နယ်တောင်ပိုင်းတွင် အဖမ်းခံရသည်။
၁၉၇၂ ခုတွင် ထိန်းသိမ်းရေးစခန်းမှ ပြန်လွတ်လာသည်။
တတိယအကြိမ် ထောင်ကျခြင်း ၁၉၈၂ ခုတွင် မြို့ပေါ်နေ ဗကပအဖွဲ့ဝင်ဟောင်းများကို မြေအောက်နှင့်ဆက်သွယ်သည်ဟူသော အကြောင်းပြချက်ဖြင့် ဖမ်းသော ဝရဇိန်စစ်ဆင်ရေးတွင် အဖမ်းခံရပြန်ကာ ထောင် ၃ နှစ် ကျသည်။
၁၉၈၅ ခုတွင် ပြန်လွတ်သည်။
စတုတ္ထအကြိမ် ထောင်ကျခြင်း ထောင်မှလွတ်သည်နောက် ယခင် နိုင်ငံရေးသမား မိတ်ဟောင်းများထံ အကူးအသန်းရှိသည်ဟု အကြောင်းပြကာ မြန်မာ့ဆိုရှယ်လစ်လမ်းစဉ်ပါတီ (မဆလ) အစိုးရက ၁၉၈၆ ခု၊ ဇန်နဝါရီတွင် ပုဒ်မ ၁၀/က ဖြင့် ဖမ်းပြန်သည်။
၁၉၈၈ ခု၊ ဇူလိုင်လ ၁၅ ရက်တွင် ပြန်လွတ်ပြီး အချိန်ကိုက်မှာပင် ၈၈၈၈ အရေးတော်ပုံတွင် ပါဝင်ခဲ့သည်။
ထိုကာလ၌ တကသအဆောက်အအုံနေရာတွင် ကျောင်းသားသမဂ္ဂပြန်လည်ဖွဲ့စည်းရေးအတွက် ညီလာခံကျင်းပရာ ဗကသအဖွဲ့ချုပ်၏ နောက်ဆုံးကျန်သော ဗဟိုအမှုဆောင်အဖွဲ့ဝင်အဖြစ် တက်သည်။
ပဉ္မအကြိမ် ထောင်ကျခြင်း ၁၉၈၈ ခု၊ စက်တင်ဘာလ ၁၈ ရက်တွင် စစ်တပ်မှ အာဏာသိမ်းသည်နောက် တရားဝင်နိုင်ငံရေးလုပ်ရန် ပြည်သူ့တိုးတက်ရေးပါတီ (People Progressive Party) ကို ခင်မောင်မြင့်၊ ညိုဝင်း စသူတို့နှင့်တွဲကာ ထူထောင်သည်။
အတွင်းရေးမှူးအဖြစ် တာဝန်ယူသည်။
၁၉၉၀ ရွေးကောက်ပွဲတွင် ဝင်ပြိုင်ခဲ့၏။
စစ်တပ်မှ ရွေးကောက်ပွဲရလဒ်ကို ငြင်းပယ်သည်နောက် ၁၉၈၉ ခုတွင် အမျိုးသားဒီမိုကရေစီအဖွဲ့ချုပ်အပါအဝင် မိတ်ဘက်ပါတီ ၄၁ ခုက အာဏာဖီဆန်ရေးလှုပ်ရှားမှုတွင် ပါဝင်ရာ ပြည်သူ့တိုးတက်ရေးပါတီလည်း ပါသဖြင့် ဥက္ကဋ္ဌ ခင်မောင်မြင့်နှင့်အတူ လှရွှေလည်း အဖမ်းခံရသည်။
ရေကြည်အိုင်စစ်ကြောရေးစခန်းတွင် အတန်ကြာဖြတ်သန်းပြီးနောက် ပုဒ်မ ၅/ည၊ ပုံနှိပ်ဥပဒေ ပုဒ်မ ၁၇၊ ပုံနှိပ်ဥပဒေ ပုဒ်မ ၂၀ တို့ဖြင့် တရားစွဲကာ ထောင် ၇ နှစ် ကျသည်။
ဆဋ္ဌမအကြိမ် ထောင်ကျခြင်း ၁၉၉၅ ခု၊ မေလ ၂၅ ရက်တွင် မန္တလေးထောင်မှ လွတ်လာပြီး သမီးဖြစ်သူနှင့် ရန်ကုန်၌နေရာ ၁၉၉၈ ခုတွင် စက်မှုတက္ကသိုလ်ကျောင်းသား အောင်ထွန်းရေးသည့် ကျောင်းသားသမဂ္ဂသမိုင်း စာအုပ်ကြောင့် အဖမ်းခံရပြန်သည်။
အောင်ထွန်းမှာ သမိုင်းကြောင်းများမေးရန် အိမ်သို့ဝင်ထွက်သဖြင့် စာအုပ်ထွက်လာသည်နောက် ဆက်စပ်နိုင်သည်ဟူ၍ ဖမ်းဆီးခြင်းတည်း။
ပုဒ်မ ၅/ည၊ ပုံနှိပ်ဥပဒေ ပုဒ်မ ၂၀ တို့ဖြင့် ထောင်ဒဏ် ၁၄ နှစ် ကျသည်။
၇ နှစ်နေကာ ၂၀၀၅ ခု၊ ဇူလိုင်လတွင် ပြန်လွတ်လာသည်။
ရေးသားသောစာအုပ်များ ဖျက်သိမ်းခံရသော ပြည်သူ့တိုးတက်ရေးပါတီကို အောက်မေ့သောအားဖြင့် PPP ဟူသောစာလုံးကို ယူကာ အောင်သာ (PPP) ကလောင်အမည်ဖြင့် စာရေး၏။
သမိုင်းအရွေ့နဲ့ယုံကြည်ချက်အရွေ့ နိုင်ငံရေးသမားဖြစ်ချင်တယ်ဆိုရင်နှင့်ခေတ်ပြိုင်မြန်မာ့နိုင်ငံရေးသုံးသပ်ချက်များ ရန်ကုန်တက္ကသိုလ်ကျောင်းတိုက်ကြီးရဲ့ ၆၀ ခုနှစ်ပုံရိပ်များ တိုက်ပွဲမရှိရင်အောင်ပွဲမရှိဘူး စစ်တပ်ဆိုတာအာဏာပါပဲ / သမိုင်းခေတ်တခေတ်ရဲ့သမိုင်းရေးရာကံကြမ္မာ စစ်အာဏာရှင်ခေတ်မြန်မာနိုင်ငံအကျဉ်းထောင်စနစ် (အောင်စောဦးနှင့်တွဲ၍) တော်လှန်ရေးသမားတဦး၏နိုင်ငံရေးအတ္ထုပ္ပတ္တိ တိုက်ပွဲဝင်သီချင်းများ ခေတ်ပြိုင်မြန်မာ့နိုင်ငံရေးနှင့်ကျောင်းသားလှုပ်ရှားမှုအဆင့်နေရာ ဦးခင်မောင်မြင့်(သို့)ကြီးမြတ်သူနှင့်ဂုဏ်ပြောင်သူ ခေတ်သစ်မြန့်မာသမိုင်းသုံးသပ်ချက်အကျဉ်း / နိုင်ငံရေးဆိုတာသမိုင်း သမိုင်းဆိုတာနိုင်ငံရေး မိသားစုဘဝ ၁၉၆၂ ခု၊ ဇူလိုင်လ ၅ ရက်တွင် တက္ကသိုလ်ကျောင်းသားလှုပ်ရှားမှုများတွင် လက်တွဲပါဝင်ခဲ့သူ ဒေါ်ခင်မာအေးနှင့်လက်ထပ်ခဲ့သည်။
အိမ်ထောင်ကျပြီး မကြာမီပင် လင်တခြား မယားတနေရာ ဖြစ်ခဲ့သည်။
ဒုတိယအကြိမ် ထောင်မှလွတ်သည်နောက် မဆလာလုပ်ငန်း၊ ကြက်မွေးမြူရေးလုပ်ငန်းတို့ကို လုပ်သည်။
ထိုကာလတွင် သား ဆက်အောင်ခိုင်နှင့် ဆက်အောင်နိုင်၊ သမီး နေခြည် တို့ကို မွေးသည်။
၈၈၈ အရေးတော်ပုံတွင် သားကြီး ဆက်အောင်ခိုင်မှာ မိဘများနည်းတူ နိုင်ငံရေးလှုပ်ရှားမှုတို့ကြောင့် ပုဒ်မ ၅/ည ဖြင့် ထောင် ၄ နှစ် ကျ၏။
ထောင်တွင်း၌ပင် လွန်သည်။
သားလတ် ဆက်အောင်ခိုင်မှာ ယင်းကာလတွင် တောခိုကာ ကျောင်းသားတပ်မတော် တပ်ရင်းမှူးဖြစ်သည်။
နောက် အမေရိကသို့ ကူးရွှေ့နေထိုင်သည်။
ခင်မာအေးမှာ ၈၈၈၈ အရေးတော်ပုံတွင် အဖမ်းမခံရသော်လည်း နဝတအစိုးရမှပြုလုပ်သည့် အမျိုးသားညီလာခံကို ကန့်ကွက်သဖြင့် ထောင်နန်းစံရ၏။
၂၀၀၈ ခု၊ ဧပြီလတွင် နှလုံးရောဂါဖြင့် ထောင်တွင်း၌ပင် တိမ်းပါးသည်။
သမီးငယ် နေခြည်မှာ ငယ်စဉ်ကပင် မိဘတို့နှင့်အစ်ကိုဖြစ်သူအား ထောင်တကာလှည့်ကာ ထောင်ဝင်စာလိုက်တွေ့ရသူဖြစ်သည်။
ဘဝနိဂုံး ဆဋ္ဌမအကြိမ် ထောင်မှထွက်သည့် အသက် ၇၀ အရွယ်တွင် သမီးငယ်၏မိသားစုနှင့်အတူ နေသည်။
အသက် ၈၅ နှစ်အရွယ်တွင် ကိုဗစ်-၁၉ ရောဂါရစဉ် အောက်ဆီဂျင်ပျက်၍ အသက်မဆက်နိုင်ခဲ့။
၂၀၂၁ ခု၊ ဇူလိုင်လ ၁၅ ရက်တွင် မြောက်ဒဂုံနေအိမ်၌ လွန်သည်။
ကိုးကား ကဏ္ဍ:၁၉၃၆ မွေးဖွားသူများ ကဏ္ဍ:၂၀၂၁ ကွယ်လွန်သူများ ကဏ္ဍ:မြန်မာ့နိုင်ငံရေးသမားများ ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ့နိုင်ငံရေး အကျဉ်းသားများ ကဏ္ဍ:မြန်မာ စာရေးဆရာများ။
အဲလဘတ်ရေကန် ( Mwitanzige ကန်, ယခင်က Mobutu Sese Seko ကန် စသဖြင့် သိကြ) သည် ကွန်ဂိုနိုင်ငံနှင့် ယူဂန်ဒါနိုင်ငံတွင် တည်ရှိသည့် ကန်တစ်ခု ဖြစ်သည်။
ဤကန်သည် အာဖရိက၏ ခုနစ်ခုမြောက်အကြီးဆုံး ကန်တစ်ခု ဖြစ်သည်။
ထို့အပြင် ယူဂန်ဒါနိုင်ငံ၏ ဒုတိယမြောက်အကြီးဆုံး ကန်တစ်ခု ဖြစ်သည်။
https://www.ugandaletsgotravel.com/uganda-safaris/nature-and-conservation/lakes-rivers-waterfalls/lake-albert/ ပထဝီသွင်ပြင် အဲလဘတ်ရေကန်သည် အာဖရိကတိုက်၏ အလယ်ပိုင်း၊ ယူဂန်ဒါနိုင်ငံနှင့် ကွန်ဂိုနိုင်ငံတို့၏ နယ်စပ်မျဉ်းကြားတွင် တည်ရှိသည်။
၎င်းသည် Albertine အက်ကွဲကြောင်း၏ မြောက်ဘက်ဆုံးအပိုင်းနှင့် အရှေ့အာဖရိက အက်ကွဲကြောင်း၏ အနောက်ဘက်ခြမ်းတွင် တည်ရှိသည်။
၎င်းသည် ၁၆၀ ကီလိုမီတာ (၉၉ မိုင်) ရှည်လျားပြီး ၃၀ ကီလိုမီတာ (၁၉ မိုင်) ရှည်လျားသည်။
ကန်၏ အမြင့်ဆုံးအနက်သည် ၅၁ မီတာ (၁၆၇ ပေ) ရှိသည်။
ပင်လယ်ရေမျက်နှာပြင်အထက် ၆၁၉ မီတာ (၂၀၃၁ ပေ) အမြင့်တွင် တည်ရှိသည်။
ရေအရည်အသွေး အလွန်နက်သည့် ကန်များဖြစ်သည့် Lake Malawi, Lake Tanganyika နှင့် Lake Kivu စသည့်ကန်များနှင့် မတူသည်မှာ အဲလဘတ်ကန်၏ အပူချိန်သည် တည်ငြိမ်လျက်ရှိခြင်း ဖြစ်သည်။
ကန်၏ အပူချိန်သည် 27–29 °C (81–84 °F) ပတ်လည်တွင် ရှိပြီး နက်သည့်အပိုင်းများတွင် အောက်စီဂျင်ပါဝင်လျက်ရှိသည်။
ရေတွင် pH ၉ အောက် သို့မဟုတ် ပတ်လည်ခန့် ပါဝင်သည်။
လျှပ်စစ်စီးကူးနိုင်စွမ်းသည် 720–780 μS/cm ပတ်လည်ခန့် ရှိသည်။
ဤပမာဏသည် သန့်ရှင်းသည့်ရေကန်တစ်ခုအတွက် အလွန်မြင့်မားနေသော်လည်း အက်ဒဝါ့ရေကန်ထက် နိမ့်နေသေးသည်။
တိရစ္ဆာန်များ ငါးနှင့် ငါးဖမ်းခြင်း သမိုင်းကြောင်း ရုပ်ပုံများ ပြင်ပလင့်များ Food and Agriculture Organization of the United Nations World Lakes Database entry for Lake Albert "East African Railways and Harbours, Marine Services": photos of East African lake ferries including SS Robert Coryndon ကိုးကား ကဏ္ဍ:ကွန်ဂိုနိုင်ငံရှိ ရေကန်များ ကဏ္ဍ:ယူဂန်ဒါနိုင်ငံရှိ ရေကန်များ။
ဖီယန်ဂါကန် သည် ချဒ်နိုင်ငံနှင့် ကင်မရွန်းနိုင်ငံတွင်တည်ရှိသည့် ရေကန်တစ်ခုဖြစ်သည်။
ကန်၏ နယ်နိမိတ်နှင့်ပတ်သက်၍ ရှင်းလင်းစွာဖော်ပြထားမှု မရှိပေ။
ကန်၏ အနောက်ဘက်နယ်နိမိတ်ရှိ ဧရိယာသည် အမြဲတမ်းစိုစွတ်တောဧရိယာ ဖြစ်သည်။
ကန်တွင် Logone မြစ်၏ ရေများကြောင့် ရာသီချိန်ရောက်ပါက ရေလျှံလေ့ရှိသည်။
ကိုးကား ကဏ္ဍ:ချဒ်နိုင်ငံရှိ ရေကန်များ ကဏ္ဍ:ကင်မရွန်းနိုင်ငံရှိ ရေကန်များ။
ဤစာရင်းသည် ဒေသအလိုက် ထိပ်ဆုံး နံပါတ် သုံးမှ ငါးအဆင့်ရှိ အဓိကကန်များ၏ စာရင်း ဖြစ်သည်။
"အဓိကရေကန်" အဖြစ် သတ်မှတ်ရာတွင် ဒေသတွင် ဧရိယာ၊ အနက်၊ ထုထည် စသည်တို့တွင် အကြီးဆုံး ဖြစ်ခြင်းနှင့် ယဉ်ကျေးမှု နှင့်/သို့မဟုတ် ပတ်ဝန်းကျင်ဆိုင်ရာအချက်အလက်များအပေါ် အခြေခံကာ ဆုံးဖြတ်သည်။
ထို့အပြင် ဤစာရင်းတွင် ဒေသအလိုက် ကန်များ၏ စာရင်းကိုလည်း လင့်ဖြင့်ချိတ်ဆက်ကာ ဖော်ပြပေးထားသည်။
အက်ဒဝါ့ကန် သို့မဟုတ် Lake Rutanzige သည် အာဖရိကကန်ကြီးများထဲတွင် ပါဝင်သည့် သေးငယ်သည့် ကန်တစ်ခု ဖြစ်သည်။
ကန်သည် ကွန်ဂိုနိုင်ငံနှင့် ယူဂန်ဒါနိုင်ငံတို့၏ နယ်နိမိတ်ပေါ်၊ အရှေ့အာဖရိကအက်ကွဲကြောင်း၏ အနောက်ဘက်ခြမ်းတွင် တည်ရှိသည်။
၎င်းသည် အီကွေတာ၏ တောင်ဘက် ကီလိုမီတာအနည်းငယ်အကွာ မြောက်ဘက်ကမ်းနားတွင် တည်ရှိသည်။
သမိုင်းကြောင်း Edward Nyanza. The black and dashed lines indicate Stanley's route. ဤကန်ကို ၁၈၈၈ ခုနှစ်တွင် Emin Pasha Relief လေ့လာရေးအတွင်းတွင် ဟင်နရီမော်တွန်စတန်လေက ပထမဆုံးတွေ့ရှိခဲ့သည်။
ကန်၏ အမည်ကို ဝေးမင်းသား အဲလဘတ်အက်ဒဝါ့၏ အမည်ကို ဂုဏ်ပြုကာ ပေးခဲ့သည်။
ဤမင်းသားသည် ဘုရင်မကြီး ဗစ်တိုးရီးယားနှင့် နောင်တွင် ဘုရင်ဖြစ်လာသည့် အက်ဒဝါ့ဘုရင် (၇) တို့၏ သားဖြစ်သည်။
၁၉၇၃ ခုနှစ်တွင် ယူဂန်ဒါနှင့် Zaire (DRC) တို့သည် ကန်၏ အမည်ကို ယူဂန်ဒါအာဏာရှင် Idi Amin ၏ အမည်ကို ယူ၍ Idi Amin ကန်ဟု အမည်ပြောင်းလဲခဲ့သည်။
၁၉၇၉ ခုနှစ် ၎င်းပြုတ်ကျပြီးနောက်တွင် မူလအမည်သို့ ပြန်လည်ထားရှိခဲ့သည်။
၂၀၁၄ ခုနှစ်တွင် ဤကန်ရှိရာနေရာသည် ဆီနှင့်ပတ်သက်၍ ပြဿနာများဖြစ်ပွားရာ အဓိကနေရာဖြစ်ခဲ့သည်။
SOCO အင်တာနေရှင်နယ်သည် ကန်ရှိရာ Virunga National Park သို့ ဝင်ရောက်လာခဲ့ကာ ဆီရှာဖွေရန် အခြေချခဲ့ကြသည်။
သို့သော်လည်း ရွာသားများနှင့် အလုပ်သမားများသည် ဆီကုမ္ပဏီအား ထိုဒေသသို့ ဝင်ရောက်လာခြင်းကို တားမြစ်ရန် ကြိုးပမ်းခဲ့ကြသည်။
ရွာသားများနှင့် အလုပ်သမားများသည် ရိုက်နှက်ခံရခြင်း၊ ပြန်ပေးဆွဲခြင်းနှင့် နှိပ်စက်ခြင်းများ ခံခဲ့ရသည်။
Virunga ၏ နယ်နိမိတ်လိုင်များကို ပြန်လည်ရေးဆွဲရန် စီစဉ်မှုများနှင့် ကန်ကိုလည်း ဆုံးဖြတ်မှုမှ ဖယ်ချန်ရန်အတွက် စီစဉ်ခဲ့သည်။
သို့သော်လည်း ထိုဥယျာဉ်သည် ကမ္ဘာ့ယဉ်ကျေးမှုအမွေအနှစ်နေရာဖြစ်သဖြင့် ကန်နေရာသည်လည်း ကမ္ဘာ့ယဉ်ကျေးမှုအမွေအနှစ်ကွန်ဗန်းရှင်းကို သဘာဝကျကျ ဆန့်ကျင်နေပေသည်။
ပထဝီသွင်ပြင် သက်ရှိများ ပြင်ပလင့်များ Food and Agriculture Organization of the United Nations World Lake Database ကိုးကား ကဏ္ဍ:ကွန်ဂိုနိုင်ငံရှိ ရေကန်များ ကဏ္ဍ:ယူဂန်ဒါနိုင်ငံရှိ ရေကန်များ။
လုအန်ဒါမြို့()သည် အင်ဂိုလာနိုင်ငံ၏ မြို့တော်နှင့် အကြီးဆုံးမြို့ဖြစ်သည်။
ထိုမြို့သည် အင်ဂိုလာနိုင်ငံ၏ အဓိကဆိပ်ကမ်းဖြစ်ပြီး နိုင်ငံ၏ စက်မှုလုပ်ငန်း၊ ယဉ်ကျေးမှုနှင့် မြို့ပြဗဟိုတို့ အဓိကတည်ရှိရာမြို့လည်းဖြစ်သည်။